ประกาศกรมสรรพสามิตประกาศกรมสรรพสามิตเรื่องหลักเกณฑ์และเงื่อนไขในการลดอัตราภาษีสรรพสามิตสำหรับน้ำมันแก๊สโซฮอล์และน้ำมันดีเซลที่มีไบโอดีเซลผสมพ.ศ. ๒๕๕๗ อาศัยอำนาจตาม (๔) (๕) และ (๖) ของประเภทที่ ๐๑.๐๑ และ (๕)ของประเภทที่ ๐๑.๐๕ในบัญชีท้ายประกาศกระทรวงการคลัง เรื่อง ลดอัตราและยกเว้นภาษีสรรพสามิต (ฉบับที่๒๗) ลงวันที่ ๓๐ ธันวาคม พ.ศ. ๒๕๓๔ซึ่งแก้ไขเพิ่มเติมโดยประกาศกระทรวงการคลัง เรื่อง ลดอัตราภาษีสรรพสามิต (ฉบับที่๑๒๖) ลงวันที่ ๒๘ สิงหาคม พ.ศ. ๒๕๕๗อธิบดีกรมสรรพสามิตกำหนดหลักเกณฑ์และเงื่อนไขในการลดอัตราภาษีสรรพสามิตสำหรับน้ำมันแก๊สโซฮอล์อี๑๐ น้ำมันแก๊สโซฮอล์อี ๒๐ น้ำมันแก๊สโซฮอล์อี ๘๕และน้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ไม่น้อยกว่าร้อยละ๔ ไว้ ดังต่อไปนี้ข้อ ๑ ในประกาศนี้เอทานอลแปลงสภาพ หมายความว่า เอทานอลที่ได้ผสมกับน้ำมันเชื้อเพลิงตามสูตรการแปลงสภาพที่กรมสรรพสามิตกำหนดน้ำมันแก๊สโซฮอล์ หมายความว่า น้ำมันแก๊สโซฮอล์อี ๑๐น้ำมันแก๊สโซฮอล์อี ๒๐ น้ำมันแก๊สโซฮอล์อี ๘๕ตามลักษณะและคุณภาพของน้ำมันแก๊สโซฮอล์ที่กรมธุรกิจพลังงานประกาศกำหนดน้ำมันดีเซลที่มีไบโอดีเซลผสม หมายความว่า น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ไม่น้อยกว่าร้อยละ๔ โดยปริมาตรหมวด ๑กรณีผลิตในราชอาณาจักร ข้อ ๒ ผู้ประกอบอุตสาหกรรมที่ประสงค์จะขอลดอัตราภาษีสำหรับน้ำมันแก๊สโซฮอล์หรือน้ำมันดีเซลที่มีไบโอดีเซลผสมให้ปฏิบัติดังนี้๒.๑ แจ้งกรรมวิธีการผลิตและยื่นแบบแปลนแผนผังสถานที่ผลิตน้ำมันแก๊สโซฮอล์หรือน้ำมันดีเซลที่มีไบโอดีเซลผสมโดยให้ระบุหมายเลขถังที่ใช้เก็บและความจุของถังเก็บ ณ สำนักงานสรรพสามิตพื้นที่ที่โรงอุตสาหกรรมตั้งอยู่๒.๒ โรงอุตสาหกรรมที่ผลิตน้ำมันแก๊สโซฮอล์ หรือน้ำมันดีเซลที่มีไบโอดีเซลผสมจะต้องติดตั้งระบบOnline Data System และต้องปฏิบัติตามระเบียบกรมสรรพสามิตเกี่ยวกับการควบคุมโรงอุตสาหกรรมทำน้ำมันและผลิตภัณฑ์น้ำมันเว้นแต่มีเหตุผลอันสมควรซึ่งได้รับความเห็นชอบจากอธิบดีกรมสรรพสามิตหรือผู้ซึ่งอธิบดีกรมสรรพสามิตมอบหมายข้อ ๓ การรับเอทานอลแปลงสภาพไว้เพื่อผลิตน้ำมันแก๊สโซฮอล์๓.๑ การรับเอทานอลแปลงสภาพเข้าเก็บในโรงอุตสาหกรรมให้รวมถึงการรับเข้าเก็บโดยยานพาหนะที่บรรทุกเอทานอลแปลงสภาพเข้ามาภายในบริเวณโรงอุตสาหกรรมและการรับเข้าเก็บในถังเก็บเอทานอลแปลงสภาพที่แยกต่างหากจากถังวัตถุดิบอื่น ๆ๓.๒ให้ผู้ประกอบอุตสาหกรรมจัดหาสถานที่เก็บเอทานอลแปลงสภาพให้เหมาะสมและปลอดภัย โดยแยกถังเก็บเอทานอลแปลงสภาพ (วัตถุดิบ)ออกจากถังวัตถุดิบอื่น ๆ โดยถังเก็บเอทานอลแปลงสภาพจะต้องผ่านการตรวจสอบรับรองจากกรมสรรพสามิต๓.๓ ก่อนการรับเอทานอลแปลงสภาพเข้าเก็บในโรงอุตสาหกรรมให้ผู้ประกอบอุตสาหกรรมมีหน้าที่แจ้งเจ้าพนักงานสรรพสามิตผู้ควบคุมโรงอุตสาหกรรมหรือเจ้าพนักงานสรรพสามิตแห่งสำนักงานสรรพสามิตพื้นที่ที่โรงอุตสาหกรรมตั้งอยู่ให้ทำการควบคุมการทำลายการคาดลวดประจำตราตะกั่วหรือวัตถุอื่นที่กรมสรรพสามิตเห็นชอบที่ปากภาชนะบรรจุเอทานอลแปลงสภาพเพื่อตรวจรับปริมาณเอทานอลแปลงสภาพว่าตรงตามใบกำกับการขนเอทานอลแปลงสภาพหรือไม่และแจ้งให้เจ้าพนักงานสรรพสามิตผู้ควบคุมโรงงานผลิตเอทานอลทราบโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต ๔ การผลิตและจำหน่ายน้ำมันแก๊สโซฮอล์หรือน้ำมันดีเซลที่มีไบโอดีเซลผสมให้ผู้ประกอบอุตสาหกรรมแยกถังน้ำมันแก๊สโซฮอล์หรือถังน้ำมันดีเซลที่มีไบโอดีเซลผสมที่ผลิตได้ออกจากถังน้ำมันและผลิตภัณฑ์น้ำมันอื่นทั้งนี้ถังบรรจุผลิตภัณฑ์น้ำมันแก๊สโซฮอล์หรือถังบรรจุผลิตภัณฑ์น้ำมันดีเซลที่มีไบโอดีเซลผสมจะต้องผ่านการตรวจสอบรับรองจากกรมสรรพสามิตตามระเบียบกรมสรรพสามิตเกี่ยวกับการตรวจสอบปริมาตรความจุภาชนะเก็บน้ำมันและผลิตภัณฑ์น้ำมันในกรณีที่ผู้ประกอบอุตสาหกรรมทำการผลิตน้ำมันแก๊สโซฮอล์หรือน้ำมันดีเซลที่มีไบโอดีเซลผสมโดยการผสมในท่อขณะจ่ายลงยานพาหนะเพื่อจำหน่ายระบบควบคุมการผสมน้ำมันแก๊สโซฮอล์หรือน้ำมันดีเซลที่มีไบโอดีเซลผสมจะต้องผ่านการตรวจสอบรับรองจากกรมสรรพสามิตข้อ ๕ ให้ผู้ประกอบอุตสาหกรรมจัดทำบัญชีและงบเดือนดังนี้๕.๑ บัญชีประจำวันแสดงการรับและการจ่ายวัตถุดิบ (ภษ.๐๓-๐๕)เก็บไว้ที่โรงอุตสาหกรรม๕.๒ บัญชีประจำวันแสดงการผลิตและจำหน่าย (ภษ.๐๓-๐๖)เก็บไว้ที่โรงอุตสาหกรรม๕.๓ งบเดือนแสดงรายการเกี่ยวกับวัตถุดิบ การผลิต การจำหน่ายและยอดคงเหลือสินค้า (ภษ.๐๑-๔๒)ส่งให้สำนักงานสรรพสามิตพื้นที่ที่โรงอุตสาหกรรมตั้งอยู่ ภายในวันที่ ๑๕ ของเดือนถัดไปโดยผ่านระบบเครือข่ายอินเตอร์เน็ตที่เว็บไซต์กรมสรรพสามิต หรือวิธีการอื่นซึ่งได้รับอนุมัติจากผู้อำนวยการสำนักมาตรฐานและพัฒนาการจัดเก็บภาษี๒หมวด ๒กรณีนำเข้ามาในราชอาณาจักร ข้อ ๖ ผู้นำเข้าที่ประสงค์นำน้ำมันแก๊สโซฮอล์หรือน้ำมันดีเซลที่มีไบโอดีเซลผสมเข้ามาในราชอาณาจักรจะต้องยื่นหนังสือแจ้งการนำเข้าสำหรับน้ำมันแก๊สโซฮอล์หรือน้ำมันดีเซลที่มีไบโอดีเซลผสมพร้อมทั้งสูตรรายละเอียดคุณสมบัติของน้ำมันแก๊สโซฮอล์หรือน้ำมันดีเซลที่มีไบโอดีเซลผสมและแบบแปลนแผนผังสถานที่เก็บน้ำมันแก๊สโซฮอล์หรือน้ำมันดีเซลที่มีไบโอดีเซลผสมก่อนการนำเข้าณ สำนักงานสรรพสามิตพื้นที่ที่ด่านศุลกากรตั้งอยู่ข้อ ๗ ถังบรรจุน้ำมันแก๊สโซฮอล์หรือน้ำมันดีเซลที่มีไบโอดีเซลผสมจะต้องผ่านการตรวจสอบรับรองจากกรมสรรพสามิตหมวด ๓อื่น ๆ ข้อ ๘ ในกรณีผู้ประกอบอุตสาหกรรมหรือผู้นำเข้ามิได้ปฏิบัติตามประกาศนี้ข้อใดข้อหนึ่งให้ถือว่าน้ำมันแก๊สโซฮอล์หรือน้ำมันดีเซลที่มีไบโอดีเซลผสมนั้นไม่ได้รับสิทธิในการลดอัตราภาษีผู้ประกอบอุตสาหกรรมหรือผู้นำเข้ามีหน้าที่ต้องชำระภาษีพร้อมเบี้ยปรับและเงินเพิ่ม ในอัตราภาษีที่ใช้บังคับ ณวันที่ความรับผิดในอันจะต้องเสียภาษีเกิดขึ้นข้อ ๙ ให้อธิบดีกรมสรรพสามิตมีอำนาจวินิจฉัยหรือผ่อนผันการปฏิบัติตามประกาศนี้ข้อ ๑๐ การดำเนินการใดๆเกี่ยวกับการลดอัตราภาษีสรรพสามิตสำหรับน้ำมันแก๊สโซฮอล์และน้ำมันดีเซลที่มีไบโอดีเซลผสมตามประกาศกระทรวงการคลัง เรื่องหลักเกณฑ์และเงื่อนไขในการลดอัตราภาษีสรรพสามิตสำหรับน้ำมันแก๊สโซฮอล์และน้ำมันดีเซลที่มีไบโอดีเซลผสม พ.ศ. ๒๕๕๒ให้ถือเป็นการดำเนินการตามประกาศนี้ ทั้งนี้การควบคุม การรับ การเก็บ การจ่าย การตรวจวัดการคำนวณปริมาณน้ำมันและผลิตภัณฑ์น้ำมันเพื่อใช้เป็นเกณฑ์ในการคำนวณภาษี ซึ่งผู้ประกอบอุตสาหกรรมได้รับการอนุมัติอนุญาตหรือผ่อนผันการดำเนินการจากกรมสรรพสามิตไว้ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าอธิบดีกรมสรรพสามิตจะสั่งยกเลิกหรือเปลี่ยนแปลงข้อ ๑๑[๑] ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปประกาศณ วันที่ ๓๐ กันยายน พ.ศ. ๒๕๕๗สมชายพูลสวัสดิ์อธิบดีกรมสรรพสามิตปริยานุช/ผู้จัดทำ๒๗ ตุลาคม ๒๕๕๗ปริญสินีย์/ผู้ตรวจ๒๗ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๑๑ ง/หน้า ๑๔/๒๒ ตุลาคม ๒๕๕๗